Lp. Anne Haller

Sotsiaalministeerium

[Anne.Haller@hm.ee](mailto:Anne.Haller@hm.ee)

09.01.2026

**Arvamuse avaldamine lastekaitseseaduse ja täitemenetluse seadustiku muutmise eelnõu kohta**

Austatud Sotsiaalministeeriumi laste ja perede osakonna lastekaitse nõunik

Eesti Haridustöötajate Liit (edaspidi EHL) esitab Teie 28.11.2025 kirjaga nr 1.2-2/118-1 saadetud lastekaitseseaduse ja täitemenetluse seadustiku muutmise eelnõu kohta järgmised arvamused.

Eelnõu eesmärk on väga hea.

Eelnõu lisab § 11 lõikesse 2:

„Lasteasutused ja lapsega töötavad isikud toetavad lastekaitse korraldust, pakkudes oma valdkonnas meetmeid abivajavale lapsele abi osutamiseks ja osaledes võrgustikutöös.“

ja § 36¹:

„Lasteasutus peab looma tingimused, mis aitavad … tagada lasteasutuse esindaja osalemise lapse abivajaduse hindamisel ja talle sobiva abi osutamisel lasteasutuse ülesannete piires.“

Antud eelnõu rakendamisel on prognoositav, et õpetajatele tuleb töökoormust juurde. Näiteks on eelnõus sõnaselgelt sätestatud õpetajate kohustus osaleda vastava võrgustiku töös, osaleda lapse abivajaduse hindamisel ning osaleda laste võimetekohasel viisil esitatud arvamuste menetlemisel, sealhulgas tagasiside andmisel.

Kui õpilane esitab oma arvamuse või on vaja õppeasutuse seisukohta mingi õpilase osas või õpetaja peab osalema vastava võrgustiku koosolekutel, dokumentidega töötamisel jne – siis õpetaja peab oma ressurssi panustama, et konkreetsete õpilaste kaasusega sisuliselt tegeleda, toimunud asjaolusid kirjeldada, oma põhistatud ja kaalutletud seisukohti esitada jne.

Eesti Haridustöötajate Liit on seisukohal, et nimetatud ülesannete täitmiseks tuleb määrata õpetajatele lisatasu, kuivõrd õpetajate tööaeg on juba niigi väga tihe ja õpetajad on üle koormatud. Lisanduvate tööülesannete täitmise panemine õpetajatele ilma lisatasu maksmata on lubamatu.

Lisaks sätestab eelnõu § 29 lõige 6 toob juurde võimaluse, et

„…võib lapse seadusliku esindaja nõusolekul juhtumit koordineerida **lapsega töötav isik**, kes tegutseb selles lapse heaolu valdkonnas, kus abivajadus ilmnes…“.

Seega mõnel juhul võib klassijuhataja või muu õpetaja saada *juhtumit koordineerivaks isikuks*.

Kui õpetaja selle rolli võtab, siis tuleb kindlasti talle tööd juurde (kokkulepete koondamine, suhtlus, koosolekud) ja oluline on, et koolipidaja ja direktor arvestaks seda vastava õpetaja töökorralduses ning tasustamises.

Lugupidamisega

(allkirjastatud digitaalselt)

Reemo Voltri

Esimees

Eesti Haridustöötajate Liit